Opdateret Kort før klokken 17 i dag skete der et mindre færdselsuheld ved rundkørslen i Vadum. På grund af uheldet var hovedvejen ved 17-tiden spærret i begge retninger, hvilket gav en del kø, da uheldet fandt sted midt i myldretiden. Ifølge TV2 Nords reporter på stedet, så uheldet ikke ud til at være alvorligt, men der var flere biler, der var kørt sammen i et mindre harmonikasammenstød. Nordjyllands Politi oplyste senere på Twitter, at oprydningen efter uheldet var afsluttet.

Opsummering:
Flere biler kørte sammen ved rundkørslen i Vadum.